කොළඹ නගරයේ මාර්ග තදබදය අවම කිරීමේ අරමුණින් ඉදිවෙන පිටත වටරවුම් මාර්ග ව්‍යාපෘතියේ තෙවන අදියර කෙරවලපිටිය සිට කඩවත දක්වා මාර්ගයේ ඉදිකිරීම් කඩිනමින් ඇරඹෙන බව මහා මාර්ග වරාය සහ නාවික කටයුතු ව්‍යාපෘති ඇමැති නිර්මල කොතලාවල මහතා ප්‍රකාශ කළේය .කිලෝ මීටර් 9.32ක දිගකින් යුතු තෙවන අධියරේ ඉදිකිරීම් වෙනුවෙන් අදාළ ගිවිසුම මාර්ග සංවර්ධන අධිකාරිය සහ අදාළ සමාගම අතර පසුගිය දා අස්සන් තැබුණ බවද ඇමැතිවරයා අනාවරණය කළේය.උඩින් ඉදිවෙන පාලම්06කින්, බිම් ගෙවල් 2කින් , පෙට්ටි බෝක්කු 10කින් සහ පයිප්ප බෝක්කු 20කින් මෙම මාර්ගය සමන්විත බව පැවසු ඒ මහතා කෙරවල පිටිය සහ වැලිසර අන්තර් හුවමාරු මධ්‍යස්ථාන දෙකක් ද ඊට අයත් බව සඳහන් කළේය.කිලෝ මීටර් 29.2කින් යුතු කොළඹ පිටත වටරවුම් මාර්ගය ප්‍රධාන වශයෙන් කොළඹ කටුනායක අධිවේගි මාර්ගයටත් දක්ෂිණ අධිවේගි මාර්ගයටත් යා කෙරෙන බවද මෙහි පළමු අදියර යටතේ කොට්ටාව සිට කඩුවෙල දක්වාත් දෙවන අදියර යටතේ කඩුවෙල සිට කඩවත දක්වාත් ඉදිකිරීම් සිදු කළ බව ඇමැතිවරයා කීවේය.